Niiralan rata

Niiralan rata on Suomen rataverkkoon kuuluva rataosuus Tohmajärvellä Suomen ja Venäjän väliseltä rajalta Niiralasta Karjalan radalle Säkäniemeen. Niiralan rata on 1940 solmitun Moskovan rauhan jälkeen Suomessa pysyneen entisen Karjalan radan, Viipuri–Joensuu-radan osan läntinen puolisko. Venäjän puolella lähin rautatieasema on Värtsilä. Niiralan radalta erkani Valkeasuon rata.

Rataosan pituus on 33 kilometriä. Rataosa on sähköistämätön, ja sillä on vain tavaraliikennettä. Matkustajaliikenne radalla lopetettiin 1. kesäkuuta 1987. Rataosalla on 15 tasoristeystä, joista kuusi on vartioituja. Niiralan radan liikenne on vähäistä. Vuonna 2022 radalla kulki keskimäärin 1–2 tavarajunaa päivässä.

Lähteet 

Suomen rataverkko
Tohmajärven liikenne